राज्य में 600 जगहों पर राम पूजा, दिल्ली के जहांगीरपुरी में कड़ी सुरक्षा के बीच निकला जुलूस
Ram Navami Celebration Update रामनवमी का पर्व पूरे देश में धूमधाम से मनाया जा रहा है। वहीं, हिंदू जागरण मंच ने पश्चिम बंगाल में 500 से अधिक जगहों पर मार्च कर रही है।
रामनवमी का पर्व पूरे देश में धूमधाम से मनाया जा रहा है। वहीं, हिंदू जागरण मंच ने पश्चिम बंगाल में 500 से अधिक जगहों पर मार्च कर रही है। साथ ही 600 स्थानों पर राम पूजा का आयोजन किया है। वहीं, विश्व हिंदू
परिषद भी पूरे जोर-शोर से हजारों स्थानों पर जुलूस निकाल रहा है।
कार्यक्रम में 30 लाख से ज्यादा लोग शामिल होंगे
हिंदू जागरण मंच (दक्षिण बंग) के संगठन मंत्री तापस बारिक ने बताया कि आज श्रीरामचंद्र की जयंती के अवसर पर पूरे राज्य में हिंदू जागरण मंच की ओर से सैकड़ों जगहों पर बाइक जुलूस, सशस्त्र जुलूस और पैदल मार्च का
आयोजन किया जा रहा है। इस कार्यक्रम में 30 लाख से ज्यादा लोगों के शामिल होंगे।
दिल्ली में कड़ी सुरक्षा के बीच निकला जुलूस
दिल्ली में बीते साल रामनवमी के पर्व पर हुए फसाद को देखते हुए इस साल दिल्ली पुलिस पहले से ही अलर्ट मोड में है। दिल्ली के कई इलाकों में पुलिस की सुरक्षा व्यवस्था चाक-चौबंद है। पुलिस ने जहांगीरपुरी में लोगों को एक सीमित इलाके में रामनवमी का जुलूस निकालने की अनुमति दी है। यहां पुलिस की कड़ी सुरक्षा के बीच जुलूस निकला। इसके अलावा जुलूस की ड्रोन से भी निगरानी की गई। पुलिस से जहांगीरपुरी के रामलीला मैदान के 200 मीटर के दायरे में बैरिकेडिंग कर दी है। इस बैरिकेडिंग के बाहर कोई जुलूस आदि नहीं निकल सकता। हर आयोजक यह सीमा मानने के लिए बाध्य है।
नीचे देखें अन्य राज्यों में रामनवमी के सेलिब्रेशन की तस्वीरें...
